# DecorativeSpørgsmålsark – forberedelse til TUS-samtale

Dette dokument indeholder en række spørgsmål, som du, som medarbejder, bedes forberede dig på inden vores fælles TUS-samtale. Spørgsmålene kredser om tre overordnede emner, som er centrale at tale om til en TUS-samtale: *Vores team*, *Faglighed* og *Relationer.*

## Vores team

Disse spørgsmål spørger ind til, hvad en god/dårlig arbejdsdag er for teamet. Fokus er her på, hvordan teamet oplever samarbejdet med hinanden, det vil sige teamets faglige og sociale samarbejde. Snakken vil ofte berøre emner såsom kommunikationen med hinanden, tillid og anerkendelse, forståelse og respekt for hinandens forskelligheder etc.

### God dag

Hvad er en god arbejdsdag for jer i teamet?

Hvordan fungerer samarbejdet i teamet?

Hvad kan I gøre, for at jeres samarbejde bliver endnu bedre?

### Dårlig dag

Hvad er en dårlig arbejdsdag for jer i teamet?

Er der situationer, hvor jeres samarbejdet fungerer mindre godt?

Hvordan håndterer I situationer, hvor samarbejdet fungerer mindre godt?

## Faglighed

Disse spørgsmål spørger ind til de opgavemæssige og faglige aspekter, som er væsentlige at tale om til en TUS-samtale. Fokus er her på teamets fælles faglighed og kompetencer, hvor et team er mere end en gruppe af individer. Det vil sige, at der er fokus på teamets faglige samarbejde ift. udnyttelse af team-kompetencer og teamets arbejde med fælles arbejdsopgaver sat i relation til arbejdspladsens mål og værdier.

### Opgaver

Hvilke særligt vigtige opgaver, aktiviteter eller projekter har teamet haft det seneste år, og hvilke skal I igang med?

Hvilke opgaver, aktiviteter eller projekter er gået godt, og hvilke har været udfordrende? Hvorfor?

Er der noget, I som team skal gøre anderledes for at kunne lykkes endnu bedre med opgaverne fremadrettet?

**Mål og værdier**

Hvilke mål ser I som de væsentligste for teamet?

Hvilke af Randers Kommunes værdier er særligt vigtige for jer, når I løser opgaverne?

I hvilke situationer kan jeres værdier komme under pres?

### Kompetencer

Hvordan bringer I hinandens kompetencer, viden og erfaring i spil, når I løser hverdagens opgaver?

Hvilke kompetencer får teamet brug for i relation til fremtidige arbejdsopgaver?

Hvordan kan I fremadrettet styrke teamets kompetencer (videndeling, sidemandsoplæring etc.)?

## Relationer

Disse spørgsmål spørger ind til de samarbejdsmæssige og relationelle aspekter, som er væsentlige at tale om til en TUS-samtale. Fokus er her på teamets fælles relationer på og udenfor arbejdspladsen herunder teamets relation til nabo-teams, samarbejdspartnere og borgere.

Nabo-teams(Andre teams hvor der er en tæt relation/samarbejde omkring opgaver)

Hvordan oplever I samarbejdet med jeres nabo-teams?

Hvordan deler I viden og erfaringer på tværs af teams?

Hvordan kan samarbejdet udvikles fremadrettet med jeres nabo-teams?

Samarbejdspartnere(Øvrige afdelinger, enheder, eksterne, leverandører m.fl.)

Hvordan oplever I samarbejdet med teamets samarbejdspartnere?

Hvilke samarbejdsrelationer fungerer særlig godt/kan udfordre?

Hvad kan I gøre for at styrke samarbejdet/relationen til jeres samarbejdspartnere?

Borgere(Børn, unge, voksne, brugere, klienter samt pårørende, frivillige m.fl.)

Hvordan sikrer I, at borgeren er i centrum, når I løser jeres opgaver?

Hvordan oplever I samarbejdet med og omkring borgerne?

Hvordan kan afdelingen/teamet styrke relationen til borgerne?